19. september 2023

Henkel oznamuje členstvo v združení MedTech Europe s cieľom naďalej prehlbovať svoju podporu smerom k zákazníkom a ekosystému v oblasti zdravotnej starostlivosti

**Henkel sa spája so združením MedTech Europe v záujme podpory inovácií v odvetví zdravotníckych technológií**

Düsseldorf – Spoločnosť Henkel, ktorá je popredným celosvetovým dodávateľom lepidiel, tmelov a funkčných náterov, dnes oznámila svoje členstvo v priemyselnom združení MedTech Europe, ktoré zastupuje sektor zdravotníckych technológií v Európe. Cieľom tejto spolupráce je presadzovať inovácie a udržateľný rozvoj v hodnotových reťazcoch, ktoré podporujú odvetvie zdravotníckych technológií.

Spoločnosť Henkel dlhodobo podporuje odvetvie zdravotníckych technológií svojimi pokročilými riešeniami v oblasti lepidiel a povrchových úprav. Vďaka tomu môžu Henkel a MedTech Europe spolupracovať v rámci rôznych iniciatív, ako napr. podpora výskumných a vývojových projektov, myšlienkové vodcovstvo a účasť na priemyselných fórach. Cieľom je zrýchliť využívanie inovatívnych riešení, reagovať na výzvy v oblasti priemyslu a prispieť k rozvoju odvetvia zdravotníckych technológií.

Partnerstvo so združením MedTech Europe je súčasťou širšej stratégie spoločnosti Henkel v záujme posilnenia spolupráce v rámci zdravotníctva a ekosystému zdravotnej starostlivosti. Spoluprácou s priemyselnými združeniami, zdravotníckymi organizáciami a poskytovateľmi technológií sa spoločnosť Henkel snaží podporovať inovácie a vytvárať hodnoty pre pacientov, zdravotníckych pracovníkov a svojich partnerov v rámci hodnotových reťazcov.

*„Spojenie síl so združením MedTech Europe je pre nás veľmi zaujímavým krokom. Spoločne budeme môcť využiť a skombinovať naše odborné znalosti pri vývoji inovatívnych riešení, ktoré sú odpoveďou na neustále sa vyvíjajúce potreby v odvetví zdravotníckych technológií,“* povedal Dr. Philipp Loosen, ktorý v rámci divízie Henkel Adhesive Technologies zastáva funkciu Vice President/Head of Industrials EIMEA and Global Key Accounts Medical. *„Združenie MedTech Europe zastupuje odvetvie zdravotníckych technológií v Európe a pokrýva širokú škálu produktov vrátane zdravotníckych pomôcok, diagnostiky, zobrazovacích zariadení, atď.“*

Dôležitým aspektom podľa spoločnosti Henkel je dodržiavanie právnych predpisov v chemickom priemysle, pričom MedTech Europe ponúka viacero platforiem, v rámci ktorých možno spolupracovať a prispievať k presadzovaniu takýchto cieľov prostredníctvom pracovných skupín, ktoré sa podrobnejšie zaoberajú jednotlivými aspektmi právnych prepisov v oblasti udržateľnosti, ako aj výroby chemikálií a zdravotníckych pomôcok. *„Ide o ďalší míľnik na našej ceste smerom k tomu, aby sme sa pre našich zákazníkov v oblasti zdravotníctva stali kľúčovým hráčom z pohľadu dodržiavania predpisov v chemickom priemysle, čím prispievame k udržateľnosti a ochrane životného prostredia,“* hovorí Senthil Pichandi, Vice President Global Product Safety and Regulatory Affairs (PSRA) z divízie Henkel Adhesive Technologies.

Ak sa chcete dozvedieť viac o inovatívnych riešeniach, ktoré spoločnosť Henkel ponúka v oblasti zdravotníckych pomôcok a zdravotnej starostlivosti, navštívte stránku [Medical Electronic Devices – Henkel Adhesives (henkel-adhesives.com)](https://www.henkel-adhesives.com/us/en/industries/medical/medical-electronic-devices.html)

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2022 vykázala spoločnosť Henkel obrat vo výške viac než 22 mld. eur a upravený prevádzkový zisk približne vo výške 2,3 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva viac než 50 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)